
Във връзка с изпълнение на Проект №  BG05SFPR001-2.003-0008-C01 „Община Плевен открива и развива млади таланти“, чиято основна цел е насочена към развитие и съхраняване на човешкия капитал в община Плевен, подобряване качеството, приобщаващия характер и ефективността  на системата за образование и обучение, чрез прилагане на иновативен образователен модел. Проектът осигурява устойчива подкрепяща среда за насърчаване и изява на творческите способности и талантите на децата и учениците в общината/ вкл. тези, чиито майчин език не е български. 
На интернет страницата на Община Плевен в секцията на проекта „Община Плевен открива и развива млади таланти“, в подменю „Документи за кандидатстване“, е публикуван електронен формуляр (Google Forms), чрез който родителите могат да подадат заявление-декларация за участие. На същото място се подават и документи за кандидатстване на педагогически специалисти (ПС) и експерти по образователни дейности (ЕОД) за учебната 2026/2027 година. 
      Ще бъдат сформирани следните школи, клубове, работилници и лаборатории:
[bookmark: _GoBack]За деца от подготвителна група (4-та) в детски градини/училища и ученици 1 – 4 клас:
· Школа по модерни танци;
· Еко-арт работилници по изобразително изкуство;
· Школа за комплексна спортна подготовка и креативни спортни занимания;
· Школа по занимателна математика;
· Школа по природни науки и екология.
За ученици от V до VII клас:
· Клуб „Фотография и медии“;
· Клуб „Роботика и компютърни технологии“.

За ученици от VIII до XII клас:
· Клуб „Творческо писане и публична реч на чужд език“ – английски език;
· Клуб „Компютърна графика и 3D мапинг“;
· Лаборатория за дигитални иновации;
· Лаборатория за иновации в областта на екологията, здравето и устойчивото развитие.
Срокът за подаване на документите за кандидатстване от ПС и ЕОД и „Заявление-декларация“ от родител е до 05.09.2026 г., 15:00 часа.

Линк към сайта на проекта: https://www.pleven.bg/bg/proekt-bg05sfpr001-2003-0008-s01-obshtina-pleven-otkriva-i-razviva-mladi-talanti 

 Проект BG05SFPR001-2.003-0008-C01 „Община Плевен открива и развива млади таланти”, по Процедура № BG05SFPR001-2.003 „ПОДКРЕПА ЗА УЧЕНИЦИ С ТАЛАНТИ“, Програма „Образование“ 2021 – 2027 Цялата отговорност за съдържанието се носи от Община Плевен и при никакви обстоятелства не може да се счита, че този документ отразява официалното становище на Европейския съюз и Управляващия орган на Програма „Образование“ 2021 – 2027

